
Credo 


Na látod, na örülsz? 
itt fekszenek, itt hevernek 
kicsomagolt érzésem 


Félnem kéne a savas kacajoktól 
és a megnemértettség 
abszolút mínuszfokától 


De nem szégyellem, 
hogy szívem gyorsabban tud dobogni, 
hogy az Eletet néha meg tudom érteni 


A magam útját járom, 
mint mindenki, aki más mint mindenki; 
mint valaki, aki már nem veszíthet semmit 


Kijutott már nekem ostor és ölelés 
a fellegekben járás és a porba merülés 
Tehát: nincs már meglepetés 


Megyek tovább, hisz" menni kell 

Az irányt megadja nekem - nem ember, Isten 
Mert csak Ö, csakis Ő és mindig Ő 

és egyedül Ő, aki tudja, mit hoz a jövendő 


ea ej 
e még 


Önvédelem 2016 
- Ady Endre emlékének 


Keresem a Csendet, 

Mert eljött az ideje 

A zaj, a láthatatlan szenny 
Megfertőzné immár életem 


A mindent szájbarágó, 

Gombnyomásra érzelmet produkáló, 
Tombolva pocskondiázó, 

A ,szabadság" nevében letaposó, 

A ,hit" nevében borzalmat gyakorló, 

A ,haladás" nevében mindent megtagadó, 
A , szeretet" nevében gyűlöletet osztó 


Isten nevében testvért eláruló 
Generációk sora uralkodik most, 
Okoskodásaik kötetlensége 
Menekülésre késztet: 

Hozzád, Teremtőm, nagy Jehova Isten... 


Mérték-telen 
A csend A csend 
A csend A csend 
A csend A csend 
Az bizalom Az nyugalom 
A szív A szív 
A szív A szív 
A szív A szív 
Az hatalom Az igazi szó 


A szív hangjait 
Csak a csend hallja meg, 
A csend hangjait, 


Csak a szív érti meg. 


Visszapillantás 


Félbehagyott életem 
Romjaira építem 
Illúzióim kastélyát 


Szélkergető reményeim 
Ingoványos talajába 
Ültetem érzésvirágaimat 


Itt nem találom helyem 

Itt nem szárnyalhat a lelkem 
A porlelkű közöny 

Lengi körül hétköznapjaimat 


Az ünnep sem ünnep immár; 
Ipari örömtermelés 

Műanyag boldogság 
Programozható az egész világ 


Nem szerepelek semmilyen térképen 
Tán nem is létezem 

Atomnyi pont vagyok csak 

A Világegyetemben 


Életem mégis 

Világok Világa 

Az örök lét kézzelfogható 
Isteni valósága 

Hazajöttem 


Az otthonommá vedlett idegen táj, 
nem volt sohasem a hazám. 

Izgalmas kihívások sorozata, 
élvezetes alkalmazkodások folyamata. 


Csupa emberi megnyilvánulás tömkelege 
nyitotta fel egyre jobban szemem 

- Na nézd! Hát ITT is mindenki vízzel főz? - 
Buták, ,bénák" büszkék tömege, 
szívmelengető jóság és megértés ötvözete 
alakított és formált szakadatlan 

így egy kicsit otthon érezhettem magam. 


Aztán - eljött a pillanat, 

Otthonról elindultam HAZA. 

Csak nem gondolod, hogy jobb lesz OTT?" 

Ez volt az első baráti reakció. 

"Nem, nem a JOBBért indulok HAZA, 

Hisz" tudom, hogy nem jobb lesz, hanem MÁS." 


Munka, VÁSÁRLÁS, hétköznapok, 

jóformán minden kiszámítható. 

A rossz is természetes volt, mint az élettel velejáró; 
Ilyen volt az életem a NAGY NYUGATON. 


EZT untam meg? 
Á, dehogy, a jóhoz gyorsan alkalmazkodom. 


A nihilista arrogancia, a , wir sind wer" 

A ,kivagyiság" hamis nimbusza, 

Az unalmasság beszűkült liberalizmusa, 

A bejáratott közhelyek dohos uralma, 

A ,szabadság" beszűkített betűhalmaza, 

A ,rend és nyugalom" ájtatos szemfényvesztése, 
A hívő hitetlenség délceg fennhéjázása, 

A , SEMMI" dörzsölt bearanyozása, 

A , FONTOS VAGY NEKÜNK" gúnyos jópofizása; 


EZEKET mindenhol megtalálhatom, 
Nem kell ehhez nekem se szelíd, se vad nyugat. 
(És mint később kiderült: tényleg igazam volt...) 


Nincs elmúlás 


Az elmúlás örök körforgásában 
nem tudok elfogadni valamit: 
elfogadni azt, hogy az 
TERMÉSZETES 


huncut filozófusok 
és korabölcs semmittudók 
gőzös kuncogását hallom 


reményt nem ismerők 
vállvonogatása szelet támaszt 
mely" megborzolja szemöldököm 


Reményt AKAROK talán? 
Nem, hanem VALÓSÁGOT 
Az isteni dimenzió 
megvalósulását 

hogy majd, 

ha eljön az IDŐ 

újra ölelhetem 

újra élő szeretteimet... 

Vágóhíd utca 2006/a. 


Öklünket az éterbe rázva 
Csikorgó fogakkal 

Pattanásig feszült szemgolyókkal 
Hasizmunkat acélosítva 


Beleremegjük világunkba 

A Nembeletörődés indulatait 
Mert hamis messiások karmolnak 
Már megint és újra fényeskednek 


Újat és Mást és a Jövőt ígérik; 

Csapkod a nihilizmus, mint kezdettől fogva 
A , megnyílnak szemeitek" pofázása 

Illatos gyümölcsként pompázik 
Zsákmányra éhes orrunk előtt 


Bekapjuk-e hominida társaim 

A Nagy Semmit már megint? 
Sorscsapás-e vágóhídi baromként bőgni 
S majd hajtogatni gyomorfekélyesen: 
NEM EZT AKARTUK? 

Nyomok és benyomások 


Jelbeszéd minden rezdülésünk 
A visszafojtott kikívánkozás 
Az önuralom magasiskolája 


A Vágyak közelgő erupciója 

Mely" megrendít mindent, mi közeli 
1000 fokos izzó szenvedély 

Lelkem magma kamráiban 


Kapaszkodni kell az Egyértelműségekbe 
De néha nincs más, mint a remélt remény 
Látni akarunk valahova nagyon előre 
Mégis amink van, csak a hitünk egyelőre 


Jó lenne a szilárd talaj puhasága 
Minden mosoly, kézfogás tisztasága 
Kellene a béke és nyugalom ereje 

A valódi Isten kinyújtott keze... 


De az itt van, itt van, láss csodát, 
Lehunyt szemed az, mi mindent lát 
Múltat, jelent, jövendőt, 

A világot legyőző hatalmas Erőt! 

Az árral szemben 


Átkárol a Múlt 
, és átkarol a múltam 
az enyém, óh az enyém 
§ bég MIND 


Lehetetlen á:szakítás 

és felejteni ném léhet 
; Nem, és ezerszer nem, 
Hisz" áz ereimben vér csörgedez 


Kéne feléjteni és kéne kussolni 
csak a tömött húsosfazekak 

; tántorító illatát 

mélyen tüdőre szívni 


De nem tudom, de nem megy... 
hogyan romboljam szét 
lokális létem létező tájait, 
imelankóliám tápláló életadó emlőit ? 


Nem megy, nem megy 
és akkor.se megy, ha gúnyos hangok 
meghódolásom a mammon előtt jósolják 
a Megfutás gyáva meghunyászkodását 

Nem megy, de akkor se fog menni 

mert minden porcikám 
a Legfelsőbb Irányítót emeli oda, 
ahol nincs 
a remegő térd bizonytalansága 


Nézem az eget 


Nézem az eget 
És járok a földön, 
Néha úgy érzem, létem örök börtön 


Súrlódom az anyaghoz 

Kikerülni nem tudom 

Csak tudnám, hol vagyok 

Merre megyek, s hol lesz végre nyugtom 


De nem lesz soha nyugtom, tudom 

Mert a szemhunyásos lábkinyújtózás halálom 
Nem a lábnak, nem a szemnek, 

nem a kéznek kell a szünet, 

Hanem a Szívnek, a Jövőnek, az Életnek 


15 


Vasárnapi gondolatok 


A feketeszürke tárgyak tetején 
Univerzum-fehér fények terjeszkednek 


Közömbös gondolatú csendességük 
Belevág lelkem nyughatatlanságába 


Úgy tesznek, mintha élnének 
De nélkülem semmire sem képesek 


A nyavalyásak; én sem élhetek 
Nélkülük. 


Felismerés 


Átnézem létem nekem osztott lapjait, 
s elindulok — 
de a jó szerencse kevés nekem, 
érzem: 
Valakinek gondja van rám. . . 

Változó világ 


Távcsövek tömege tudósan pásztázza 
A fényévmilliárdokat j 

Remélve keres életre, MAS életre utaló 
Rádióhullám nyomokat 


De nincs más, de nincs jobb 
Csak parányi Földünk; 
Szeressük és ápoljuk hát, 
Hisz" nincs hova települnünk 


Lóerő, négyzetméter és karát 

Nem lehet értékmérőnk 

Mert a pléh, a tégla, a nemesfém és drágakő 
Huncut, hazug, tündöklően hamis barát 


TUDOM, TUDOM - üvölthetnéd magadban, 

De változtatni nem áll hatalmadban. 

Neked kell - mint mondod - a KELLEK, 

Mert ember és tehetséges vagy - ezt másképp nem hihetnéd 


Balga buta bensőséges értékrended 

Nem cserélhető fel semmiféle rendjellel 

Mégy az úton, mely sima és széles, 
Akadálytalan lényed - hiszed - mindenre képes 


Őszbeborult főd az idők végén 

Körülnéz és nem talál békét 

Magaddal nem vihetsz - léteden kívül - 
Semmit! Sem pontosan, sem körülbelül 


Változó időknek, változó jeleit 

Fáradt szemed fel nem ismerheti, — 

Mert ahhoz nem szem, hanem LATÁS kell 

Nem dioptriával feljavított, hanem hittel nemesített 


Hittel, amely nem vak és nem süket, 
Hanem látó és szívvel hitelesített 
Reménnyel dolgozó, szeretettel ható, 
Az isteni utat, hűséggel megtartó 


A 

A harc nem állhat meg! 


. .. akkor se törhettek meg 
ti gagyogó másodpercek 


Nyomjátok, hasítjátok 
összes sejtemet, 
összehúzzátok göthös 
Léteteket, 
összekuporodtok önámító 
létezéstek bálványozva; 


Rohanjatok csak csitrin röhögcsélve, 
Csúfolkodva végtelen utatokon 


Óh, óriásit tévedtek, 
ha azt gondoljátok, 
benneteket hajszollak 


dehogy-dehogy, 
amit akarok - 
behatolni velőtöknek velejébe, 
ahol száguldástok 
csak nem érzékelhető utazás 
a Végtelennel a Végtelenbe. 

...Mi az ami nem engedi életem nyugodt és harmonikus folyá- 
sát belsőmnek és gondolataimnak tudatosítani? Miért nem 
tudják felismeréseim életem útjait olyannak mutatni, mint 
AMILYENEK, 
és állandó tépelődéseim nem engedik lépteimet nyugodtabbá, 
szívem rendüléseit békésebbé tenni ? 
Miért nem elég a hit, remény, szeretet útján járva más di- 
menziókban gondolkodni? Talán ez a három dolog olyannyira 
össze van kötve az egyetemes HARMÓNIA utáni szakadat- 
lan és fékezhetetlen vágyakozásommal, hogy egy földre 
esett morzsa rendbontása is agresszívvá tesz? 


Sok már a rendetlenség, a mocsok és démonizmus. Az acél- 
seprű lassan készen áll, hogy szent munkáját megkezdje... 

Bundi... 
Így hívtunk 
És most: Szundi... 


Miszz zi 

Elment a vonat 


Sokan gondolják, 
Hiszik, érzik, tudják, 
Hogy elment már a vonat 


És ami elment, 
Hogyan hozod vissza? 


Nézünk egy távolodó 
Jármű után 

Kezünkben utazótáskánk 
Megpakolva 


Célunk hiába vár ránk; 
Összeszorul szívünk 
Körülnézünk aztán 

A kihalt pályaudvaron 


Hogyan tovább? Mikor tovább? 
Begyűjtjük információinkat 
Megfésüljük gondolatainkat 

--- körülvesz minket a szürkeség 


Elment a vonat 
Mi meg maradtunk 
Hol maradtunk? 

Arcok 


Jön velem szemben, 

rám néz, 

nem ért engem 

hidegen néz el mellettem 


lelem szemben jön 


k 4 rám néz, 
) 4 AK mosolyra 
kéz hajlik szája 


"a tudja ki vagyok 


hd 


Surrognak az emberek 
körülöttem 
tán még egyszer 
soha nem látom őket 


Rádöbbenés 


Miért van az, hogy néha 
Úgy érezzük, 
Nincsenek emberi szavaink 
Megnevezni azt, amit érzünk? 


Hogy ez valami emberfeletti 
Dimenzió immár 
Nem földi, nem anyagi, 
De mindeneken feletti valóság? 


Zavartan pislogunk 
És merengve tovább megyünk 
Rájöttünk, ismerjük be, 
Hogy még semmit sem tudunk... 

Félúton 


EI kell engedni az életet - 
Nem feladni, nem: hagyni! 


Gondolataim lebénítanak; 
Tektonikus hevességgel tör rám 
A lét. A lét tudata. 

Hogy véges... 


Hogy minden csak szélkergetés; 
Hogy minden csak illúzió; 
Hogy minden csak hiábavalóság; 
Hogy minden csak kegyes hazugság... 


Jelenlétünk jelentősége a nagy Titok 
Nit ér az, amit majd itt hagyok? 
Kótya-vetye, kuka, tűz a vége? 
Van-e egyáltalán bárminek jelentősége? 


Tervezetlen jelenem varázsában élek 
ELEK? (!) 
Nincs szándékomban CSAK remélni! 

10 perc 


Van még 10 percem. 
Aztán bele kell merüljek 

a hétköznapok engem kívánó 
engem elnyelni kívánó 


időóceánjába. 


Elfogyott az időm, 


Megyek. 
De visszajövök, mert a 


fel-feldobott kő örök törvénye lakozik 
bennem. 


s 

A vé gtelennel mérem 


ha végtelennel mérem életem 
(Márpedig azzal mérem) 


nem maradt semmim 


Belecsöppentem a világtörténelembe 
miközben annak elhanyagolható 


részecskéje vagyok csak 


A e 


De nem ez a baj, rengeteg a sorstársam 
hanem a tehetetlen túlélési ösztön 
mely állandóan feltápászkodásra kényszerít 
a porból! 


Igen, ez a baj mert értelmezhetetlen 
Na nem a küzdés a ,csakazértis" lázas 
Fejfelvetése; megadni magam 
behúzott nyakkal hajbókolva a mulandónak 


nem akarok! Nem megy, nem tudok! 


A szélmalomharc állandó 
csatakiáltásai körülöttem 
az élet értelmének pitiáner 
ledegradálása a húsosfazékra 


Vagy az intellektuális küldetéstudatra" 
Az: ,én erre születtem" arrogáns 
Kizárólagossága, nyughatatlan vibrálása 
mások életének kisajátítása 
aprópénzre váltása - 


minden csak szél kergetés" 


hü 


Mert a végtelennel mérem 
Életem 
Isteni dimenziókba teszem ittlétem — 


És nem marad más, 


csak a SZERETET. 

Állapotfelmérés 


Ahogy kúszik életvonalam 


a 70 felé, 
egyre több csendre vágyom 


A minőségi hangok éltetnek, 
amik szétáradnak bensőmben 
és boldoggá tesznek 
Nem érzem az állandó pörgés 
tudathasadásos szükségességét 
hisz" mikor mennem kell (nem készülök rá!!!) 
pontosan tudom, 
hogy terveim nagy része 
megvalósulatlan marad, 
akármeddig élek is. 


Mert már a csendre vágyom, 
hogy Teremtőm hangját 
egyre tisztábban hallhassam. 

Elveszett árnyékok 


Árnyékunkkal simogatjuk 
Világunkat 


Elsötétítjük, leplezzük 
Valódiságunkat 


A fény elbicsaklik gyarló 
Portestünkön 


Körbejár, mást mutat minden 
Léptünk után 


Megnyúlunk és összetöpörödünk 
Másodperceken át nem is létezünk 


Megelőz, majd megtorpan 
Nem tudja hányadán is van 


S ha a portest az árnyékvilágé lesz 
Oda aztán semmilyen árnyék sem követ 


Egy ideig a nagy hatalmas Semmi 
Az árnyéktalan testet a Nemlét övezi 


Aztán - aztán a Harsona megszólal 
S a test hűséges kísérőjét újra visszakapja! 


4 —— 

Változások kora 


Reggeleinkben rejlő esélyek 
Estére már az enyészeté; 
Kiszámíthatatlan minden percünk 


Az előreláthatóság lehetetlensége 
Betölti megbéklyózott gondolatainkat 
Es örülünk, ha nem kell sírnunk 


Mégis, könnyeink még nem apadtak ki 
ANNYI mégse történt, hogy ez így legyen 
Es még érezni sem felejtettünk el 


Keményíttetünk, megaláztatunk 
Nem győzzük kapkodni a fejünket 
Ertetlenül nézzük a fellegeket 


Változó világunkban meg kell tanulnunk 
Ujra élni, új játékszabályokkal 
Megtanulni szeretet nélkül vegetálni 


Elszabadult minden indulat immár 
, Csak EN, csak MI, senki más! 
Es a sehonnai bitang hatalmaskodás 


Ezért, ÉPPEN EZÉRT, a jelet tisztán látjuk már 
A változás visszafojthatatlan akaratát 
Az imbolygó állókép kilengése óriási 
Talán nem kell már sokáig várni... 

Az Univerzum árvái 


Megjöttünk 
LÉT-re jöttünk 
Megalkottattunk 


Parányi helyfoglalók Nem hiszitek, 
a Végtelenben de akkor is egyedül vagyunk. 
Egyedül vagyunk. VAGYUNK. 


Kutassátok és pásztázzátok 
a Nagy Fekete Lyukat, 
Hátha megtaláljátok a Semmit. 
De ha azt a Valakit nem találjátok, 
a Semmit sem fogjátok megtalálni! 

Körvonalak 


Deres hajnalú ködös 
napjaimban 
átölel az Örökkévalóság 


Sejtelmeim suhanó országútjain 
Keresem az utat 
Keresem az Utat 


És megtalálom 
hisz" nincs más választásom 
Azt a Reményt és Harmóniát 
Amiért harcol az egész világ 


Mert mi értelme volna 
Egyetlen csóknak és kacajnak is 
Ha nem volna Holnap 
Amely a Jövőt énekli? 

Lelet 


Budai árnyas utca 
Lomtalanítás 
Izgága tekintetem 
ide-oda jár 


Megvan már mindenem, 

nem kell már porszívó, szekrény vagy ágy 
Amit kutatok a lomban 

az a kidobott múlt 


Könyvek, jegyzetek, megunt levelek, 
tonna arannyi értékre bukkanok 

Maréknyi képet s levelet halászok; 

Mások fémre utaznak, s így békén hagynak 


Kiismerhetetlen sorsokba csöppenek; 
most vajon mi lehet veletek? 

A 70-es évek aurája vesz körül, 
közömbösnek lennem nem sikerül 


Fiókomba teszem a tucat Ismeretlent; 

Ne féljetek, én nem doblak el benneteket 
Ha másokban nem is él az emlékezet, 
Teremtőtök és én nem felejtünk el titeket! 

Bolyongásaim emésztő tüze 
lázasan kútat 
a Lehetőségek lankás domboldalain 

Élethelyzet 


Agyam 
jelez nekem 
valami egészen más 
Igazságot 


Lerövidült 
éjjeleim lázában 
az álom jelenti a 

Valóságot 


Párhuzamos világaim 

kuszán összefonódnak 

s gordiuszi csomóként 
cipelem őket mindennapjaimban 


jó kardomra hagyatkozom 
s szétsuhintom minden gondom 
mert megfogadtam: 
holnapra magam jól kialszom! 

Naiv hajlamaim 


Nagyon is jól tudom 
sok csalódásom létjogosultságát; 
Alanyi jogon kapom az ütéseket gyomromba 


két levegővétel között 


Mert még most is és még most is 
megannyi vérnyomás-erupció után 
hittel remélem, reménykedem 


az emberi észben, s érzelemben 


A játékszabályok melyek írva-íratlanul 
szabályozzák történelmietlen hétköznapjainkat 
Reméltem - mint említém éppen - 


Működniük kell reggel, délben, este, éjjel 


Dehát nem; mert a piros lámpa sem mindig a tilosat jelzi nekik 
Játék, izgalom, Vidám Park felsőfokon 
Lutri, bingó és 2 liter adrenalin 


,CSináljuk gyerekek, hisz" az élet nagyon lángvájlig" 


Persze; Nem adom fel; persze 

Csinálom dolgom jól-rosszul, ahogy tudom 
Tudván megtanulván az örök szabályt: 

Aki nem az árral szemben úszik HA KELL, 


Elsodorja azt a víz végleg... 


n— A 
1 - a, 7989 

Úton 


Mikor elindulsz, 

nem tudod, megérkezel-e 
Mikor megérkezel, 

nem tudod, célodhoz értél-e 


Ha maga az út a cél, 
céltalanok az utaid: 

Csak bolyongsz, 

és kergeted álmaid 


Mivel haladsz, 

előre mégy - gondolod 
Eljutsz persze valahova 
de az nem az otthonod 


A lét Világpolgára vagy 
az Örök Utazó, 

akinek lakhelye 

meg nem határozható 


Önmagadban élsz 
csakis önmagadnak 
de a szíved — tudd — 
mindenhova 
magaddal hurcoltad 

A felfedezés 


szerelmes szívű lények 
társasága 
mint borostyán gondolat 
minden valóság lehetetlensége 
szárnyra kapja 
porban senyvedő 
lényemet 


van, mert lenni kell 
annak, amit aranyszínű fák 
sugallnak lázasan reménykedő 
szívembe; 


az immár fölfelé néző 
tekintetek szelíd ragyogása 
s kezek simogató 
selymes valósága 


itt van - megvan - megtaláltam 
MELLETTED... 

Haj! Ia - 2020 


Álomvilágom 
Világi álom - - - 
A TŰ menti meg? 


Segjesg AB : 
e ESNNL FÁI 


Köszönöm mindenek felett Istenemnek: életemet; 
Köszönöm Kristóf és Levente fiaimnak, hogy támogatták 
e könyvecske világra jövetelét; 

Köszönöm mindenkinek, aki BÁRMILYEN módon 


inspirálta jelen kiadvány megszületését. 

Az ötletért, a megvalósításért, és mindennemű grafikai 
koncepcióért kizárólag én viselem a felelősséget. 


Kávássy Miklós 


Elérhetőség: 


kavasyCindamail.hu 


Nyomtatott példány rendelhető a fenti címen! 
- Külön kérésre a szerzők dedikálják a könyvet. - 
(A/5-ös formátum - 148x210mm) 


Nyomdai munkálatok: 

jt a gyökér 


975-615-01-ú4d. 

